***Љубов***

Љубовта има широко значење. Под љубов може да се подразбира и да се биде приврзан кон некоја личност, а таа приврзаност да биде возвратена. Љубовта е збир на емоции кои ги доживуваме. Љубов може да биде верување и однесување кои ја покажуваат нашата наклонетост кон некого. Таа е чувство кое сите го копнеат и сакаат да го доживеат, и прави сите да се среќни и витални. Љубов можат да бидат многу работи, семејство , пријатели, домашни миленици, природа па, дури и кон самите себе. Искреноста, грижата и довербата се главни нејзини компоненти. Како луѓе, зависиме едни од други. И покрај тоа што можеме да бидеме лични и различни, љубовта не‘ врзува сите заедно, а тоа го прави светот подобро место за живеење.

Нашето прво искуство со љубов е од денот на нашето раѓање. Врската што ја создаваме со нашите родители е едно од најубавите љубовни чувства. Родителите не‘ сакаат од моментот кога се раѓаме а тоа чувство од ден на ден, станува се посилно. Детето секогаш има потреба од топлината и љубовта на своите родители. Како што старееме учиме да бидеме послободни и понезависни но, љубовта од родителите кон своите деца не се менува.

Браќата и сестрите не се согласуваат секогаш но, љубовта меѓу нив е најсилна. И покрај сите нивни ,,навреди‘‘, ситни кавги и недоразбирања кои ги имаат, меѓу нив постои една силна братосестринска љубов. Колку и да не ја искажуваме таквата љубов, таа секојдневно се ткае во нашите срца и од ден на ден станува се посилна.

За пријателството е потребно доверба односно, да имаме некој на кој можеме да му ги откриеме сите наши тајни без да размислиме два пати. Со пријателите ги доживуваме најубавите спомени и најлудите забави. Колку е почест бројот на ваквите случки, толку и побрзо ќе расте и пријателската љубов.

Љубовта е и основа на романтичните врски. Партнерите мора да имаат взаемна доверба, да ги решат проблемите (доколку ги има) и да се борат за љубовта.

Но, најважно е да се сакаме и почитуваме самите себе. Ние најпрвин мораме да се прифатиме самите себе такви какви што сме а само така, ќе можеме да ги прифатиме и другите кои се поразлични од нас.

Автор: Нејла Елмази

Ментор: Рамазан раманоски